
ABSTRACT 


ELECTRIC DRYING PRESS FOR HERBARIUM SPECIMENS 


A new apparatus has been designed to speed up the drying process of herbarium 
specimens. 


Electric blankets are used to heat an ordinary plant press. The result is a drastic 
shortening of the drying and handling period of herbarium specimens. The changing of 
drying papers is completely eliminated without any risk of fungous contamination. 

The quality of herbarium specimens is also improved by this method. 

Verskeie metodes om die droogtyd van herbariumeksemplare te bespoedig 
is in die verlede toegepas. Onder andere is geventileerde elektriese oonde ge- 
bruik maar sonder veel sukses aangesien die verhitting van die kern van die pers 
onvoldoende is met gevolglike kondensasie van vog in die pers waardeur die 
droogproses gestrem word. 

Die probleem is dus die verhitting van die kern van die plantpers. Die 


elektriese plantpers is ontwerp om hierdie probleem op te los. 


Konstruksie van elektriese droogpers 

Die elektriese plantpers is basies `n konvensionele plantpers met elektries- 
verhitte komberse (25 40 cm) eweredig versprei tussen die gewone absor- 
berende papierdroogvelle. 

'n Termostaat word in die stroombaan geskakel om die gekose werks- 
temperatuur te beheer. 

Aangesien met oop weerstande en klam plante gewerk word, word `n trans- 
formator gebruik om die 220V stroomspanning af te bring na 30V ten einde 
moontlike elektriese skokke uit te skakel. 


1'Tans van die Dept. Landbou-tegniese Dienste, seksie Akkerbou/Weiding, Winter- 
reënstreek, Stellenbosch. : 
2 Tans van die Nasionale Botaniese Tuine van Suid-Afrika, Kirstenbosch. 

`n Smeltdraad word in die stroombaan aangebring om oorbelading van die 
transformator te voorkom. 


`n Rooi indikatorlig word gebruik om aan- en af-posisies van die apparaat 
aan te dui. 

Ten einde die ventilasie in die pers nie te strem nie, word die elektriese 
warmkomberse van seildoek vervaardig. Elke kombers bestaan uit twee stukke 
seildoek (25 x 40 cm) wat aanmekaar gestik word om parallelle bane (kanale) 
1 cm wyd tussen die twee seildoeke oop te laat waardeur die elementdraad 
geryg word. 

Vir elke kombers word een spiraal 6OOW/220V elementdraad gebruik. Die 
spiraal word uitgerek totdat die draad nog net `n effense kinkel het, voordat 
dit tussen die seildoeke ingeryg word. Die kinkel in die draad hou die seildoeke 
verder van mekaar weg en bevorder sodoende deurlugting. Die begin en einde 
van die elementdraad word vervang met geisoleerde elektriese drade, elk 30 cm 
lank. 

Tien elektriese komberse (die getal hang af van die stroom wat die trans- 
formator kan lewer) word deur die 30 cm geleidrade parallel aan mekaar geskakel 
en aan die transformator (30V) verbind. Die primêre spoel van die transfor- 
mator word aan die 220V hoofleiding geskakel. 


`n Verstelbare termostaat word op `n vlekvrye staalplaat van 25 x 43 cm 
gemonteer, en in die stroombaan geskakel. 

Diagram van bedrading van die elektriese pers/ Diagram of wiring of electric press. 
a = Transformator/Zransformer; b = Termostaat/Thermostat:c = Weerstand 220V/600WI 
220V[600W resistance; d = Indikatorlig/ Indicator light; e = Smeltdraad/ Fuse. 

PLAAT I/PLATE I. 


Die elektriese plantpers/The electric plant press. 
A = Termostaat/Thermostat; B = Indikatorlig/ Indicator light; C = Elektriese kombers/ 
Electric Blanket; D = Transformator (Primêr 220V/sekondêr 30V)/ Transformer (Primary 
220V|secondary 30V); E = Droogpapier/ Drying paper. 


Die elektriese komberse word eweredig tussen die droogvelle van `n kon- 
vensionele plantpers geplaas. Die staalplaat met termostaat word tussen kom- 
berse 5 en 6 geplaas sodat die termostaat in die middel (en warmste posisie) 
van die pers is. Die termostaat word op 60°C ingestel. 


Die hoeveelheid droogpapier sal die grootte van die pers bepaal. 


Proewe met die elektriese droogpers 

Met die elektriese plantpers kan plante op twee maniere gedroog word. 
Die plante kan in die pers gepak word wanneer die pers koud is of wanneer 
die pers sy gestelde werkstemperatuur bereik het. Hierdie laasgenoemde metode 
is veral van belang wanneer plante soos die Erica-soorte, wat geneig is om hulle 
blare te verloor, so spoedig moontlik gedroog moet word. 

`n Proef is onderneem om die droogspoed van die elektriese plantpers te 
toets. Op 14/1/1965 is 17 plantsoorte in duplikaat versamel en op 15/1/1965 
om 9.00 vm. is die een stel plante in `n koue elektriese pers gepak. As kontrole 
was die duplikaatstel plante in `n gewone plantpers geplaas op 15/1/1965 om 
8.00 vm. 


RESULTATE 


Die plante in gemelde proef het 23 uur geneem om te droog in die elektriese 
plantpers en 116 uur in die gewone plantpers. 

In die geval van die elektriese plantpers het die inpak en uithaal van die 
plante 20 minute in beslag geneem en geen verwisseling van papier was nodig 
nie. Die inpak en uithaal het by die gewone plantpers ook 20 minute in beslag 
geneem plus `n verdere 60 minute vir die vervanging van die nat papier met 
droë papier gedurende die droogproses. 


Dieselfde 17 soorte wat vir die spoedtoets gebruik is, is beoordeel vir kleur, 
vorm, voorkoms en moontlike swambeskadiging. Een, twee of drie punte is 
aan elke eksemplaar toegeken na gelang die kwaliteit daarvan. Die puntetoe- 
kenning is onafhanklik van mekaar deur drie persone gedoen op so `n manier 
dat vooroordeel uitgeskakel is. Die gewone plantpers se 17 monsters is onder- 
skeidelik 29, 25 en 27 (gem. 27) punte toegeken deur die drie beoordelaars en 
die elektriese plantpers se 17 monsters is 29, 36 en 35 (gem. 33) punte toegeken. 


GEVOLGTREKKINGS 


Volgens die beoordeling van die 17 eksemplare, lewer die elektriese plant- 
pers net sulke goeie of selfs beter eksemplare (gem. 33 punte teenoor 27) as die 
gewone plantpers. 


Die hoër puntetoekenning is veral daaraan tewyte dat die vinnige droging 


THERMOSTAT / TERMOSTAAT 


ELEKTRIESE KOMBERS / ELECTRIC BLANKET | "o 


PLAAT I/PLATE II. 
Elektriese kombers en Termostaat/Electric blanket and Thermostat. 

tesame met die hitte-effek, mooier platgedrukte eksemplare lewer. Kleur- 
reaksies was spesiegebonde. Sekere soorte behou hul kleur beter in die elektriese 
plantpers en ander soorte weer in die gewone plantpers. 


Tydbesparing is egter die vernaamste aanspraak van die elektriese plant- 
pers. Die elektriese plantpers het die 17 eksemplare 93 uur gouer gedroog as 
die gewone plantpers, terwyl die gewone plantpers ook 60 minute meer hanteer- 
tyd geverg het. (Die droogpapier in die elektriese pers word nie verwissel nie). 

Meer eksemplare en ongunstige weerstoestande sou hierdie verskil in droog- 
tyd na verwagting nog verder beklemtoon het. 


Hierdie besparing van tyd beteken doeltreffender besteding van tyd met 
gevolglike verhoging in produksie en verlaging in produksiekoste. `n Ver- 
mindering in droogtyd het `n afname in hanteertyd (en hanteerbeskadiging) 
en `n uitskakeling van swambeskadiging tot gevolg. Meer en beter eksemplare 
kan dus gouer en goedkoper gelewer word. 


OPSOMMING 


Deur gebruik te maak van elektriese warmkomberse in `n konvensionele 
plantpers, word die droog- en hanteertyd van herbarium-eksemplare drasties 
ingekort. Die vervanging van droogvelle (papier) in die plantpers word geheel 
uitgeskakel en geen swambeskadiging kom voor nie. 

